1. นโยบายและภาพรวมการประกอบธุรกิจ

บริษัท อีเทอเนิล เอนเนอยี จำกัด (มหาชน) เดิมชื่อบริษัท ซีฮอร์ส จำกัด จัดตั้งขึ้นในปี 2530
สำนักงานใหญ่ตั้งอยู่ที่จังหวัดสงขลา ด้วยทุนจดทะเบียนเริ่มแรก 30 ล้านบาท
มีวัตถุประสงค์เพื่อการประกอบธุรกิจเกี่ยวกับอาหารทะเล
ส่งออกอาหารทะเลแช่แข็งและอาหารทะเลกระป๋องไปจำหน่ายยังต่างประเทศ

ในเดือนกรกฎาคม 2536 ได้จดทะเบียนเป็นบริษัทมหาชน และ ได้เปลี่ยนชื่อบริษัทเป็นบริษัท ซีฮอร์ส
จำกัด (มหาชน) ด้วยทุนจดทะเบียน 180 ล้านบาท

ในเดือนกันยายน 2549 ได้เพิ่มทุนจดทะเบียนเป็น 2,780 ล้านบาท
เนื่องจากมีผู้ถือหุ้นกลุ่มใหม่เข้าถือหุ้นในสัดส่วนรวมร้อยละ 93.52
ซึ่งมีความประสงค์จะขยายธุรกิจไปในด้านพลังงานทดแทนคือเอทานอล
เพื่อนำไปใช้ผสมกับน้ำมันเบนซินให้เป็นน้ำมันแก๊สโซฮอล์สำหรับรถยนต์
และยุติการดำเนินธุรกิจอาหารทะเลตั้งแต่วันที่ 6 ตุลาคม 2552
ธุรกิจของบริษัทจึงคงเหลือแต่ธุรกิจด้านพลังงานทดแทน

ในวันที่ 31 สิงหาคม 2552 บริษัทได้รับอนุมัติจากผู้ถือหุ้น
ให้ก่อสร้างโรงงานผลิตเอทานอลจากวัตถุดิบมันสำปะหลังเส้น และเปลี่ยนชื่อบริษัทเป็นบริษัท
อีเทอเนิล เอนเนอยี จำกัด (มหาชน)
พร้อมกับได้ย้ายสำนักงานใหญ่จากจังหวัดสงขลาไปตั้งอยู่ที่กรุงเทพมหานครตั้งแต่วันที่ 16 ตุลาคม
2552

ในวันที่ 14 กุมภาพันธ์ 2554
บริษัทได้รับอนุมัติจากผู้ถือหุ้นให้ว่าจ้างบริษัทผู้รับเหมาก่อสร้างโรงงานผลิตเอทานอลกำลังการผลิต
650,000 ลิตร/วัน ซึ่งในขณะนั้นราคาน้ำมันดิบในตลาดโลกเฉลี่ยเท่ากับ 100
เหรียญสหรัฐ/บาร์เรล และบริษัทได้เตรียมความพร้อมเพื่อการลงทุนผลิตเอทานอลมาโดยตลอด

ในวันที่ 1 มกราคม 2556 รัฐบาลได้ยกเลิกการจำหน่ายน้ำมันเบนซิน 91
ประกอบกับผู้ผลิตรถยนต์มีการผลิตรถยนต์รุ่นใหม่ๆที่สามารถใช้น้ำมันแก๊สโซฮอล์ออกสู่ตลาดมากขึ้น
มีผลให้ยอดการจำหน่ายน้ำมันแก๊สโซฮอล์เพิ่มขึ้น แต่เนื่องจากตั้งแต่กลางปี 2557
ได้เกิดปัญหาภาวะราคาน้ำมันดิบในตลาดโลกมีราคาลดลงอย่างต่อเนื่องจากราคา 110
เหรียญสหรัฐ/บาร์เรล เป็น 30 เหรียญสหรัฐ/บาร์เรลในสิ้นปี 2558 และเฉลี่ยเท่ากับ 44
เหรียญสหรัฐ/บาร์เรลในปี 2559 ราคาเนื้อน้ำมันดิบที่นำมาผสมกับเอทานอลมีราคาต่ำกว่าเอทานอล
ผู้ผลิตเอทานอลจำเป็นต้องขายเอทานอลให้แก่บริษัทน้ำมันในราคาที่ต่ำกว่าราคาอ้างอิงของกระทรวงพลังงาน
นอกจากนั้นนโยบายปฏิรูปด้านพลังงานทดแทนจากรัฐบาลยังไม่มีความชัดเจน
บริษัทจึงยังไม่มีการก่อสร้างโรงงานเอทานอลจนกระทั่งปัจจุบัน

ในวันที่ 28 พฤศจิกายน 2557
บริษัทได้รับอนุมัติจากที่ประชุมผู้ถือหุ้นให้ลงทุนซื้อหุ้นสามัญในสัดส่วนร้อยละ 40
ของทุนจดทะเบียนที่ชำระแล้วของบริษัท เอสเอสยูที จำกัด
ซึ่งทำธุรกิจผลิตไฟฟ้าและไอน้ำจากก๊าซธรรมชาติ กำลังผลิตไฟฟ้าสูงสุดรวม 240 เมกกะวัตต์
และไอน้ำกำลังผลิตรวม 60 ตันต่อชั่วโมง บริษัทได้ชำระค่าหุ้นส่วนแรกในสัดส่วนร้อยละ 25 ในวันที่
30 ธันวาคม 2557

โรงไฟฟ้าเอสเอสยูที ได้เริ่มดำเนินธุรกิจเชิงพาณิชย์เป็นที่เรียบร้อยแล้วตั้งแต่เดือนธันวาคม 2559
เป็นต้นมา

1.1 นโยบายในการดำเนินงานของกลุ่มบริษัท

คณะกรรมการบริษัทมีความมุ่งมั่นในการดำเนินธุรกิจของกลุ่มบริษัทโดยมี วิสัยทัศน์ พันธกิจ
วัตถุประสงค์ เป้าหมาย และกลยุทธ์ ดังนี้

วิสัยทัศน์ จะเป็นบริษัทผลิตพลังงานสะอาดชั้นนำ

พันธกิจ  ดำรงการผลิตพลังงานสะอาดที่มีคุณภาพ น้อมนำเอาหลักปรัชญาเศรษฐกิจพอเพียงมาปรับ

ใช้อย่างเหมาะสมเพื่อพัฒนาพลังงานสะอาดและเศรษฐกิจให้เข้มแข็งเจริญเติบโต

-   ให้ความสำคัญแก่สิ่งแวดล้อมควบคู่ไปกับการพัฒนาพลังงานสะอาดเพื่อพัฒนาคุณภาพชีวิต

    ที่ดีของประชาชน

-   ยึดหลักการบริหารจัดการที่มีธรรมาภิบาลพร้อมกับการสร้างผลกำไรให้เจริญเติบโตอย่าง

    มั่นคงยั่งยืน

-   สร้างความพอใจต่อลูกค้าทุกกลุ่มโดยคำนึงถึงคุณภาพของสินค้าและบริการอย่างซื่อสัตย์และ

    มีคุณธรรม

-   มุ่งสร้างความร่วมมือ ความสัมพันธ์ที่ดีกับคู่ค้า เพื่อพัฒนาคุณภาพสินค้าและบริการ

-   พัฒนาพนักงานให้มีความสามารถ มีจริยธรรมอันดี และยึดมั่นในการต่อต้านการทุจริต

    คอร์รัปชั่นทุกรูปแบบ

    กลยุทธ์

-   มุ่งสร้างสรรค์ธุรกิจเกี่ยวกับพลังงานสะอาดเพื่อตอบสนองนโยบายด้านพลังงานของประเทศ

  โดยมุ่งเน้นการสร้างความได้เปรียบด้านต้นทุนเพื่อสร้างผลตอบแทนในสัดส่วนที่เหมาะสมแก่องค์กร

-   แสวงหาและบุกเบิกการลงทุนในธุรกิจพลังงานสะอาดที่เป็นมิตรกับสิ่งแวดล้อม

1.2 การเปลี่ยนแปลงและพัฒนาการที่สำคัญ

ในวันที่ 14 กุมภาพันธ์ 2554
ที่ประชุมวิสามัญผู้ถือหุ้นได้มีมติอนุมัติให้บริษัทลงทุนก่อสร้างโรงงานผลิตเอทานอล
ขนาดกำลังการผลิตประมาณ 0.65 ล้านลิตรต่อปี ด้วยงบประมาณการลงทุนประมาณ 5,950
ล้านบาท บริษัทได้เตรียมความพร้อมสำหรับธุรกิจเอทานอลต่างๆ เช่น
การเตรียมพื้นที่ก่อสร้างโรงงาน การจัดหาแหล่งน้ำ
และการจัดหาแหล่งวัตถุดิบให้เพียงพอต่อการผลิตซึ่งบริษัทใช้มันสำปะหลังเป็นวัตถุดิบ
การติดต่อบริษัทน้ำมันผู้รับซื้อเอทานอลเพื่อใช้ผลมกับน้ำมันเบนซินเป็นน้ำมันแก๊ซโซฮอล์ และ
การติดต่อผู้ส่งออกเพื่อส่งไปยังต่างประเทศ
รวมถึงการได้รับอนุมัติบัตรส่งเสริมการลงทุนจากคณะกรรมการส่งเสริมการลงทุนเป็นที่เรียบร้อยแล้ว
แต่บริษัทยังมีความกังวลต่อนโยบายปฏิรูปด้านพลังงานทดแทนของรัฐบาลซึ่งจำเป็นที่จะต้องมีกฎหมายรองรับการผลิตและจำหน่ายเอทานอลที่ชัดเจน
หากลงทุนไปอาจจะทำให้มีผลเสียต่อผู้ถือหุ้นได้
คณะกรรมการบริษัทจึงมีความเห็นว่าบริษัทควรชะลอการลงทุนในโครงการเอทานอลออกไปก่อนโดยบริษัทยังคงติดตามนโยบายและแผนงานของภาครัฐในการส่งเสริมการใช้พลังงานทดแทน

จากกลางปี 2557 ต่อเนื่องจนปลายปี 2559
ได้เกิดภาวะน้ำมันล้นตลาดจากความต้องการใช้น้ำมันของโลกที่ลดลงตามภาวะเศรษฐกิจ และ
จากการเพิ่มกำลังการผลิตของผู้ผลิตน้ำมันด้วย
ทำให้ราคาน้ำมันในตลาดโลกลดลงอย่างต่อเนื่องจนราคาเนื้อน้ำมันเบนซินต่ำกว่าราคาเอทานอลที่ผลิตได้
บริษัทจึงต้องชะลอโครงการผลิตเอทานอลต่อไป
ในขณะเดียวกันบริษัทได้แสวงหาศึกษาความเป็นไปได้ของการลงทุนในโครงการพลังงานสะอาดอื่นๆ
ด้วย

ในวันที่ 28 พฤศจิกายน 2557
ที่ประชุมวิสามัญผู้ถือหุ้นได้มีมติอนุมัติให้บริษัทเข้าทำรายการซื้อเงินลงทุนในบริษัท เอสเอสยูที จำกัด
ในสัดส่วนร้อยละ 40 ของทุนจดทะเบียนที่ชำระแล้วของ เอสเอสยูที มูลค่าไม่เกิน 1,562.04
ล้านบาท เอสเอสยูที
ดำเนินธุรกิจโรงไฟฟ้าขนาดเล็กและไอน้ำในโครงการโรงไฟฟ้าบางปูโคเจนเนอเรชั่น
กำลังการผลิตไฟฟ้าสูงสุดรวมประมาณ 240 เมกกะวัตต์ และไอน้ำกำลังการผลิตรวมประมาณ 60
ตันต่อชั่วโมง แบ่งเป็นบล็อก 1 และ บล็อก 2

1.3 โครงสร้างการถือหุ้นของกลุ่มบริษัท

(1) บริษัทมีนโยบายแบ่งการดำเนินงานของบริษัทในกลุ่ม ดังนี้

+-------------------------+----------------+-------------+------------+
| บริษัท                    | ประเภทธุรกิจ     | ทุนจดทะเบียน  | สัด         |
|                         |                |             | ส่วนการถือหุ้น |
|                         |                |             | (ร้อยละ)    |
+-------------------------+----------------+-------------+------------+
| 1. บริษัท อีเทอเนิล เอนเนอยี | ผลิตเอทานอลเ    | 2,780       | 100        |
| จำกัด (มหาชน)            | พื่อใช้เป็นเชื้อเพลิง | ล้านบาท      |            |
|                         |                | (ช          |            |
|                         |                | ำระเต็มมูลค่า) |            |
+-------------------------+----------------+-------------+------------+
| 2. บริษัท บุญเอนก จำกัด     | ธุรกิจเกษตรกรรม  | 540 ล้านบาท  | 100        |
|                         | ปลูกมันสำปะหลัง   |             |            |
| (บริษัทย่อย)               | และพืชพลังงานอื่นๆ | (ช          |            |
|                         | และ            | ำระเต็มมูลค่า) |            |
|                         | ให             |             |            |
|                         | ้เช่าอสังหาริมทรัพย์ |             |            |
+-------------------------+----------------+-------------+------------+
| 3. บริษัท อีเทอเนิล เอนเนอยี | ธุรกิจผลิตแ       | 15 ล้านบาท   | 100        |
| แอนด์ อีเลคทริซิตี           | ละจำหน่ายไฟฟ้าจา | (ชำระแล้ว    |            |
|                         | กการผลิตเอทานอล | 3.75        |            |
| (บริษัทย่อย)               |                | ล้านบาท)     |            |
+-------------------------+----------------+-------------+------------+
| 4. บริษัท เจริญพรพลังงาน    | ธุรกิจเกษตรกรรม  | 380 ล้านบาท  | บจก.บุญเอนก |
| จำกัด                    | ปลูกมันสำปะหลัง   | (ช          |            |
|                         | และพืชพลังงานอื่นๆ | ำระเต็มมูลค่า) | ถือหุ้นร้อยละ  |
| (บริษัทย่อยทางอ้อม)         | และ            |             | 100        |
|                         | ให             |             |            |
|                         | ้เช่าอสังหาริมทรัพย์ |             |            |
+-------------------------+----------------+-------------+------------+
| 5. บริษัท เอสเอสยูที จำกัด   | ผลิตไฟฟ้าและไอน้ำ | 2,919       | บริษ        |
|                         |                | ล้านบาท      | ัทถือหุ้นร้อยละ |
| (บริษัทร่วม)               | โคเจนเนอเรชั่น   |             | 25         |
|                         |                | (ช          |            |
|                         |                | ำระเต็มมูลค่า) | ณ วันที่ 31   |
|                         |                |             | ธ.ค. 59    |
+-------------------------+----------------+-------------+------------+

การดำเนินงานของกลุ่มบริษัท มีดังนี้

1)  บริษัท อีเทอเนิล เอนเนอยี จำกัด (มหาชน)

  โครงการผลิตเอทานอล

ตามที่บริษัทได้รับอนุมัติการลงทุนจากที่ประชุมวิสามัญผู้ถือหุ้นตั้งแต่วันที่ 14 กุมภาพันธ์ 2554
ให้ลงทุนก่อสร้างโรงงานผลิตเอทานอล
บริษัทได้ลงนามในสัญญาก่อสร้างและซื้อเครื่องจักรสำหรับการผลิตเอทานอลแบบ Turnkey (EPC
Contract) กับผู้รับจ้างในประเทศจีนรายหนึ่ง โดยได้มีการเตรียมพื้นที่ก่อสร้าง
เตรียมระบบน้ำใช้สำหรับโรงงาน จัดหาแหล่งวัตถุดิบให้เพียงพอต่อการผลิต
ดำเนินการขอรับบัตรส่งเสริมจากคณะกรรมการส่งเสริมการลงทุน จัดหาแหล่งเงินทุน
และดำเนินการต่างๆ
ตามระเบียบข้อบังคับและกฎหมายที่เกี่ยวข้องเพื่อการก่อสร้างโรงงานเอทานอลอย่างต่อเนื่อง
แต่บริษัทได้เล็งเห็นถึงภาวะการดำเนินธุรกิจอุตสาหกรรมผลิตเอทานอลที่ยังมีความไม่แน่นอน
บริษัทจึงได้ชะลอโครงการผลิตเอทานอลออกไปก่อนจนกว่าจะมีความแน่ใจ
โดยเฉพาะในเรื่องของการปรับปรุงกฎระเบียบและกฎหมายต่างๆ
ทั้งนี้เพื่อไม่ให้เกิดผลเสียต่อผู้ลงทุน
สำหรับการขอรับบัตรส่งเสริมการลงทุนนั้นบริษัทได้รับการอนุมัติให้ขยายเวลาการนำเข้าเครื่องจักรไปจนถึงวันที่
16 มีนาคม 2559 และขยายเวลาเปิดดำเนินการไปจนถึงวันที่ 16 กันยายน 2560
สถานการณ์ของเอทานอลที่สำคัญในระหว่างปี 2555 - 2559 มีดังนี้

ในปี 2555 ประเทศไทยยังมีการจำหน่ายน้ำมันเบนซิน 91
ทำให้ปริมาณการใช้น้ำมันแก๊สโซฮอล์ยังไม่มากเท่าที่ควร ความต้องการใช้คือ 1.40 ล้านลิตร/วัน
แต่กำลังการผลิตขณะนั้นคือ 1.80 ล้านลิตร/วัน จึงเกิดภาวะเอทานอลล้นตลาด
แม้ว่าจะมีการส่งออกไปต่างประเทศด้วยก็ตาม

ในปี 2556 ตั้งแต่เดือนมกราคม รัฐบาลได้มีประกาศยกเลิกการจำหน่ายน้ำมันเบนซิน 91
ทำให้ความต้องการใช้น้ำมันแก๊สโซฮอล์ได้เพิ่มมากขึ้นเป็น 2.60 ล้านลิตรต่อวัน
ประกอบกับบริษัทผู้ผลิตรถยนต์ต่างๆ
ได้ผลิตรถยนต์รุ่นใหม่ที่สามารถใช้น้ำมันแก๊สโซฮอล์ได้ทุกชนิดโดยเฉพาะ E 20 และ E 85
ออกสู่ตลาดมากขึ้น

ในปี 2557 ตั้งแต่เดือนกันยายน ปริมาณการใช้น้ำมันแก๊สโซฮอล์ในประเทศได้เพิ่มขึ้นเป็น 3.40
ล้านลิตรต่อวัน แต่ได้เกิดเหตุการณ์ราคาน้ำมันดิบในตลาดโลกผันผวน
กล่าวคือราคาน้ำมันดิบในตลาดโลกได้ลดต่ำลงมาโดยตลอดจาก 110 เหรียญสหรัฐ/บาร์เรล
เป็นราคาเฉลี่ย 30 กว่าเหรียญสหรัฐ/บาร์เรล ในปี 2558 และเฉลี่ยเป็น 44
เหรียญสหรัฐ/บาร์เรล ในปี 2559 สาเหตุจากภาวะเศรษฐกิจของโลกชะลอตัว
มีผลให้ความต้องการใช้น้ำมันของโลกลดลง
ปริมาณสต็อคน้ำมันคงเหลือมากทำให้ราคาน้ำมันดิบลดลงอย่างต่อเนื่อง และ
ราคาปลีกน้ำมันเบนซินในประเทศได้ลดลงโดยตลอดเช่นกัน
จนราคาเนื้อน้ำมันมีราคาต่ำกว่าราคาเอทานอล
ส่งผลต่อราคาเอทานอลที่ผู้ผลิตขายให้บริษัทน้ำมันในราคาต่ำที่กว่าราคาตามประกาศอ้างอิงของกระทรวงพลังงาน

ในด้านวัตถุดิบ-มันสำปะหลังนั้น
สามารถส่งออกได้ไม่จำกัดและเป็นที่ต้องการของตลาดต่างประเทศมากโดยเฉพาะประเทศจีนเนื่องจากประเทศจีนได้มีการส่งเสริมการผลิตเอทานอลในประเทศเพิ่มขึ้นโดยใช้มันสำปะหลังเป็นวัตถุดิบ
ซึ่งมีผลต่อการหาวัตถุดิบได้ยากขึ้นและราคาสูงขึ้นในปี 2557-2558 แต่ในปี 2559
ราคามันสำปะหลังกลับลดลงมากจากราคาเฉลี่ย 2.50 บาท/กิโลกรัมในปี 2558 เป็น 1.80
บาท/กิโลกรัมในปี 2559
เนื่องจากมีการนำเข้ามันสำปะหลังจากประเทศเพื่อนบ้านซึ่งมีต้นทุนต่ำกว่าเข้ามาในประเทศเป็นจำนวนมาก
ประกอบกับความต้องการมันสำปะหลังจากจีนทีลดลง

โครงการลงทุนในธุรกิจโรงไฟฟ้า

ในเดือนธันวาคม 2557 บริษัทได้ลงทุนซื้อหุ้นสามัญโรงไฟฟ้าเอสเอสยูทีในสัดส่วนร้อยละ 40
จากผู้ขายคือ บริษัทคอม-ลิงค์ จำกัด ได้ชำระเงินแล้วในสัดส่วนร้อยละ 25
และมีกำหนดชำระเพิ่มอีกร้อยละ 15 ภายในปี 2559
แต่บริษัทได้รับการผ่อนผันจากผู้ขายให้สามารถชำระภายในเดือนเมษายน ปี 2560

2) บริษัท บุญเอนก จำกัด

บริษัทย่อยที่บริษัทถือหุ้นร้อยละร้อย ประกอบธุรกิจเกษตรกรรมปลูกมันสำปะหลังเป็นหลัก และ
ให้เช่าที่ดิน
การทำการเกษตรกรรมได้มีการดำเนินการในลักษณะเป็นโครงการร่วมมือกับเกษตรกรในพื้นที่จังหวัดนครราชสีมา
และ จังหวัดชัยภูมิ โดยให้เกษตรกรทำการปลูกในพื้นที่ของบริษัทและแบ่งผลประโยชน์ร่วมกัน
ซึ่งได้เริ่มโครงการมาตั้งแต่ปี 2553
วัตถุประสงค์หลักของโครงการเพื่อให้เกษตรกรเรียนรู้วิธีการปลูกที่เหมาะสมและถูกหลักวิชาการ
อันจะมีผลต่อประสิทธิภาพในการผลิต คือการเพิ่มผลผลิตต่อไร่ ต้นทุนต่ำลง
และมีรายได้เพิ่มขึ้นมากกว่าที่เคยได้รับ
และบริษัทเองก็มีรายได้จากการขายมันสำปะหลังสดจากส่วนแบ่งของเกษตรกรตามข้อตกลงที่มีร่วมกัน

3) บริษัท อีเทอเนิล เอนเนอยี แอนด์ อีเลคทริซิตี จำกัด

บริษัทย่อยที่บริษัทถือหุ้นร้อยละร้อย
ประกอบธุรกิจผลิตและจำหน่ายกระแสไฟฟ้าจากผลพลอยได้ทางการเกษตรและจากการผลิตเอทานอล
ยังไม่เริ่มดำเนินกิจการเนื่องจากจะดำเนินการได้ต่อเมื่อโรงงานผลิตเอทานอลเริ่มดำเนินการ

4) บริษัท เจริญพรพลังงาน จำกัด

บริษัทย่อยทางอ้อมซึ่งบริษัทบุญเอนก จำกัดถือหุ้นร้อยละร้อย
ประกอบธุรกิจให้เช่าอสังหาริมทรัพย์และธุรกิจเกษตรกรรมปลูกมันสำปะหลังเช่นเดียวกับบุญเอนก

5) บริษัท เอสเอสยูที จำกัด

บริษัท เอสเอสยูที จำกัด เป็นบริษัทร่วมที่บริษัท อีเทอเนิล เอนเนอยี จำกัด (มหาชน)
ถือหุ้นร้อยละ 25 ของทุนจดทะเบียนของเอสเอสยูที ณ วันที่ 31 ธันวาคม 2559
และบริษัทจะชำระเงินค่าหุ้นอีกร้อยละ 15 ภายในปี 2560 รวมเป็นร้อยละ 40 ของทุนจดทะเบียน
เอสเอสยูทีประกอบธุรกิจผลิตไฟฟ้าและไอน้ำร่วมกันเป็นระบบ Cogeneration
โดยใช้ก๊าซธรรมชาติเป็นพลังงานหลักในการผลิตกระแสไฟฟ้า โครงการตั้งอยู่บนพื้นที่ประมาณ 17
ไร่ ในเขตนิคมอุตสาหกรรมบางปู จ.สมุทรปราการ กำลังการผลิตรวม 240 เมกกะวัตต์
แบ่งเป็นบล็อค 1 และบล็อค 2 มูลค่าลงทุนประมาณ 11,700 ล้านบาท
ขณะนี้ได้เริ่มดำเนินการในเชิงพาณิชย์ได้ทั้ง 2 บล็อคแล้วตั้งแต่เดือนธันวาคม 2559

(2) โครงสร้างการถือหุ้นของกลุ่มบริษัท มีดังนี้

100% 100%

บริษัทย่อย

100%

บริษัทย่อยทางอ้อม 25%

ณ 31 ธ.ค. 59

บริษัทร่วม

รายชื่อกลุ่มผู้ถือหุ้นของเอสเอสยูที ณ วันที่ 31 ธันวาคม 2559 มีดังนี้

รายชื่อผู้ถือหุ้น สัดส่วนการถือหุ้น (ร้อยละ) จำนวนหุ้น

1. บริษัท อีเทอเนิล เอนเนอยี จำกัด (มหาชน) 25 7,297,500

2. บริษัท คอม-ลิงค์ จำกัด 15 4,378,500

3. บริษัท แทค เอ็นเนอยี่ จำกัด 40 11,676,000

4. บริษัท ทัศน์ศิริ จำกัด 20 5,838,000

รวม 100 29,190,000

รายชื่อคณะกรรมการบริษัท เอสเอสยูที จำกัด ณ วันที่ 14 กุมภาพันธ์ 2560
ออกโดยกรมพัฒนาธุรกิจการค้า กระทรวงพาณิชย์ มีดังนี้

1.  นายศิริธัช โรจนพฤกษ์ ประธานกรรมการ

2.  นายสุทัศน์ ชวพัฒนากุล ประธานกรรมการบริหาร

3.  นางฐิติพร รัตนเพียร กรรมการ

4.  นายยุทธ ชินสุภัคกุล กรรมการ

5.  นายโคอิชิ อัทซึตะ กรรมการ

6.  นายทากายูกิ ฮาร่า กรรมการ

7.  นายประสงค์ หาญปิยวัฒนสกุล กรรมการ

8.  นายวรเจตน์ อินทามระ กรรมการ

ณ วันที่ 31 ธันวาคม 2559 กลุ่มนาย ศิริธัช โรจนพฤกษ์ ประธานกรรมการบริหาร
เป็นผู้ถือหุ้นรายใหญ่ในบริษัท อีเทอเนิล เอนเนอยี จำกัด (มหาชน) และในบริษัท คอม-ลิงค์ จำกัด
สัดส่วนร้อยละ 15.42 และร้อยละ 19.49 ตามลำดับ และถือหุ้นร้อยละ 10 ในบริษัท ทัศน์ศิริ
จำกัด

1.4 ความสัมพันธ์กับกลุ่มธุรกิจของผู้ถือหุ้นใหญ่

ผู้ถือหุ้นใหญ่ของกลุ่มบริษัท อีเทอเนิล เอนเนอยี จำกัด (มหาชน) คือ บริษัท คอม-ลิงค์ จำกัด
สัดส่วนการถือหุ้นร้อยละ 22.88
ทั้งนี้กลุ่มบริษัทมิได้มีความสัมพันธ์หรือเกี่ยวข้องกับการดำเนินธุรกิจอื่นของบริษัท คอม-ลิงค์ จำกัด
แต่อย่างใด

2. ลักษณะการประกอบธุรกิจ

โครงสร้างรายได้ของกลุ่มบริษัท

บริษัทยังชะลอโครงการผลิตเอทานอลแต่มีการดำเนินธุรกิจด้านการเกษตรเพื่อเตรียมการด้านวัตถุดิบมันสำปะหลังของโครงการเอทานอล
และมีการขายทรัพย์สินบางส่วน ดังนั้นรายได้ของบริษัทและบริษัทย่อยในระหว่างปี 2557 – 2559
ประกอบด้วยรายได้จากการขายสินค้าการเกษตรซึ่งส่วนใหญ่มาจากการขายมันสำปะหลังสด
ดอกเบี้ยรับจากเงินฝากสถาบันการเงิน และรายได้อื่นๆเช่นการขายทรัพย์สินที่เป็นที่ดิน เป็นต้น

ในปี 2557 รายได้ของบริษัทส่วนใหญ่มาจากดอกเบี้ยรับเป็นสัดส่วนร้อยละ 68.15 ของรายได้รวม
ในเดือนธันวาคม บริษัทได้นำเงินไปชำระค่าหุ้นบริษัท เอสเอสยูที จำกัด ในสัดส่วนร้อยละ 25
เป็นเงิน 374.90 ล้านบาท ในปี 2558 บริษัทจึงมีรายได้จากดอกเบี้ยรับของเงินฝากลดลง
คงเหลือสัดส่วนร้อยละ 53.46 ประกอบกับในปี 2558 – 2559
บริษัทได้ชำระค่าหุ้นเอสเอสยูทีเพิ่มเติมตามข้อตกลงของการซื้อขายเป็นเงิน 441.36 ล้านบาท
ดังนั้นในปี 2559 สัดส่วนของรายได้จากดอกเบี้ยรับคงเหลือ 27.76 ของรายได้รวม
ในขณะที่รายได้จากการขายสินค้าการเกษตรมีสัดส่วนเพิ่มขึ้นจากสัดส่วน 9.88 ในปี 2557 เป็น
42.23 และ 71.29 ในปี 2558 และ 2559 ตามลำดับ

2.1 ลักษณะผลิตภัณฑ์

- อุตสาหกรรมผลิตไฟฟ้าและไอน้ำ

รัฐบาลมีนโยบายให้ภาคเอกชนเข้ามามีส่วนร่วมในการให้บริการส่วนของระบบผลิตไฟฟ้าผ่านผู้ผลิตไฟฟ้าเพื่อดำเนินการผลิตไฟฟ้าให้แก่กฟผ.โดยตรง
และบริษัท เอสเอสยูที จำกัด เป็นผู้ผลิตไฟฟ้าเอกชนรายเล็ก (Small Power Producer :
SPP) ที่ผลิตไฟฟ้าและความร้อนที่มีประสิทธิภาพสูงแบบโคเจนเนอเรชั่น (Cogeneration) คือ
ผลิตทั้งไฟฟ้าและความร้อนที่มีประโยชน์ไปพร้อมกัน
เป็นการนำความร้อนที่เสียเปล่ามาใช้ประโยชน์ทำให้สามารถช่วยประหยัดเชื้อเพลิงได้จำนวนมากเมื่อเปรียบเทียบกับการใช้เชื้อเพลิงผลิตไฟฟ้ากับผลิตความร้อนอุตสาหกรรมแยกกัน

- เอทานอล

เอทานอลเป็นแอลกอฮอล์ชนิดหนึ่งที่เกิดจากการหมักพืชเพื่อเปลี่ยนแป้งจากพืชเป็นน้ำตาลแล้วเปลี่ยนจากน้ำตาลเป็นแอลกอฮอล์และเมื่อทำให้เป็นแอลกอฮอล์บริสุทธิ์
95% และ/หรือ 99.5% โดยการกลั่นจะได้เอทานอล
บริษัทจะใช้วัตถุดิบมันเส้นเพื่อผลิตเอทานอลสำหรับนำไปผสมกับน้ำมันเบนซินเพื่อเป็นน้ำมันแก๊สโซฮอล์ใช้เป็นเชื้อเพลิงสำหรับรถยนต์

ข้อจำกัดในการประกอบธุรกิจ

- ไม่มี –

2.2 การตลาดและการแข่งขัน

ธุรกิจผลิตไฟฟ้าและไอน้ำ

บริษัทร่วม - บริษัท เอสเอสยูที จำกัด โรงไฟฟ้าเอสเอสยูที
เป็นหนึ่งในโครงการตามแผนพัฒนากำลังการผลิตไฟฟ้าของประเทศไทย พ.ศ. 2550-2564
เป็นโรงไฟฟ้าพลังงานความร้อนร่วม (Cogeneration) กำลังการผลิตรวมประมาณ 240
เมกะวัตต์ และไอน้ำกำลังการผลิตสูงสุดรวมประมาณ 60 ตันต่อชั่วโมง
เชื้อเพลิงที่ใช้เป็นก๊าซธรรมชาติซึ่งเป็นเชื้อเพลิงสะอาด
เป็นหนึ่งในด้านการพัฒนาพลังงานสะอาดและมีประสิทธิภาพในการใช้งานตามนโยบายรัฐบาล
ระบบพลังงานความร้อนร่วมเป็นระบบการผลิตไฟฟ้าและไอน้ำร่วมกัน ซึ่งเป็นระบบที่มีประสิทธิภาพสูง
สามารถตอบสนองความต้องการของโรงงานอุตสาหกรรมหลายประเภทที่ต้องการใช้ทั้งไฟฟ้าและไอน้ำในการผลิตของโรงงาน
แผนการจำหน่ายไฟฟ้าและไอน้ำมีดังนี้

เมื่อวันที่ 25 กรกฎาคม 2556 เอสเอสยูทีได้ลงนามในสัญญาซื้อขายไฟฟ้า (Power Purchase
Agreement – PPA)ในโครงการบล็อค 1 และ บล็อค 2 บล็อคละ 90 เมกะวัตต์ รวม 180
เมกะวัตต์ ระยะเวลา 25 ปี นับตั้งแต่วันเริ่มต้นจ่ายไฟฟ้าเชิงพาณิชย์ (COD)
กับการไฟฟ้าฝ่ายผลิตแห่งประเทศไทย (กฟผ.) โดยโรงไฟฟ้าบล็อค 2 ได้เริ่มต้นจ่ายไฟฟ้าในวันที่
3 ธันวาคม 2559 และโรงไฟฟ้าบล็อค 1 ในวันที่ 29 ธันวาคม 2559
ราคาตามสัญญาต่อเมกะวัตต์ถูกกำหนดให้สอดคล้องกับรูปแบบการกำหนดราคาของ กฟผ.
สำหรับโรงไฟฟ้าขนาดเล็ก (SPP) ชำระค่าตอบแทนในรูปของค่าพลังไฟฟ้า (Capacity
payment) และค่าการประหยัดการใช้เชื้อเพลิง (Fuel saving) ตามการคำนวณที่ระบุในสัญญา
ส่วนกระแสไฟฟ้าที่เหลือบล็อคละ 30 เมกะวัตต์ รวม 60 เมกะวัตต์ และไอน้ำจำนวน 60
ตัน/ชั่วโมง
จะจำหน่ายให้แก่ลูกค้าโรงงานอุตสาหกรรมในนิคมอุตสาหกรรมบางปูภายหลังจากโรงไฟฟ้าดำเนินการเต็มรูปแบบแล้ว
สัดส่วนรายได้จากการขายไฟฟ้าให้แก่ กฟผ.
และการจำหน่ายไฟฟ้าและไอน้ำให้แก่ลูกค้าโรงงานอุตสาหกรรมจะมีสัดส่วนประมาณร้อยละ 75 :
25

ภาวะการแข่งขัน- ในนิคมอุตสาหกรรมบางปูมีโรงไฟฟ้าที่เปิดดำเนินการอยู่ 1 แห่ง กำลังผลิตติดตั้ง
120 เมกะวัตต์ ได้เริ่มต้นซื้อขายไฟฟ้ากับ กฟผ. ตั้งแต่วันที่ 23 สิงหาคม 2542 อายุสัญญา 21 ปี
จะหมดสัญญาในปี 2563 โรงไฟฟ้าแห่งนี้ดำเนินการผลิตมาแล้วกว่า 17 ปี
ความมีประสิทธิภาพและเสถียรภาพในการผลิตไฟฟ้าและคุณภาพของแรงดันไอน้ำอาจจะลดลง
อาจจะต้องมีต้นทุนในการปรับปรุงซ่อมบำรุงเครื่องจักร หากเปรียบเทียบกับโรงไฟฟ้าเอสเอสยูทีแล้ว
โรงไฟฟ้าเอสเอสยูทีซึ่งเพิ่งเริ่มดำเนินการจะมีความมั่นคงและเสถียรภาพในการผลิตไฟฟ้า
มีคุณภาพและแรงดันผลิตไฟฟ้ามากกว่าโรงไฟฟ้าที่ดำเนินงานมานาน
เอสเอสยูทีตั้งราคาขายไฟฟ้าที่ขายให้แก่ลูกค้าโรงงานอุตสาหกรรมที่อยู่ในเขตนิคมอุตสาหกรรมโดยมีการให้ส่วนลดจากราคาที่ลูกค้าซื้อจากการไฟฟ้านครหลวง
(กฟน.)
จึงทำให้โรงไฟฟ้าเอสเอสยูทีมีประสิทธิภาพและความสามารถในการแข่งขันในนิคมอุตสาหกรรมบางปูได้

2.3 การจัดหาผลิตภัณฑ์

การจัดหาวัตถุดิบ – ก๊าซธรรมชาติ

โครงการโรงไฟฟ้าเอสเอสยูทีใช้ก๊าซธรรมชาติเป็นวัตถุดิบ
ได้ทำสัญญาซื้อขายก๊าซธรรมชาติสำหรับโครงการบล็อค 1 และบล็อค 2 กับบริษัท ปตท. จำกัด
(มหาชน) ตั้งแต่วันที่ 4 ธันวาคม 2555 ระยะเวลาของสัญญาแบ่งออกเป็น 2 ช่วง คือ

1)  นับตั้งแต่วันลงนามจนถึงวันก่อนวันที่เริ่มใช้ก๊าซเพื่อการค้า และ

2)  ระยะเวลาใช้ก๊าซเพื่อการค้าเป็นระยะเวลา 25 ปี นับจากวันที่เริ่ม ใช้ก๊าซเพื่อการค้า

ก๊าซธรรมชาติเป็นต้นทุนหลักที่สำคัญของธุรกิจโรงไฟฟ้า คิดเป็นสัดส่วนกว่าร้อยละ 85
ของต้นทุนการผลิต

การวิเคราะห์ผลกระทบทางสิ่งแวดล้อม (Environmental Impact Assessment : EIA)

กระบวนการผลิตของโรงไฟฟ้าเอสเอสยูทีไม่มีผลกระทบต่อสิ่งแวดล้อม
โดยเอสเอสยูทีได้จัดให้มีรายงานการวิเคราะห์ผลกระทบจากสิ่งแวดล้อม (EIA)
และได้รับความเห็นชอบจากสำนักงานนโยบายและแผนทรัพยากรธรรมชาติและสิ่งแวดล้อม
เป็นที่เรียบร้อยแล้วตั้งแต่วันที่ 11 เมายน 2556 ทั้งนี้โครงการโรงไฟฟ้าไม่มีข้อพิพาททางกฎหมาย
หรืออยู่ในกระบวนการดำเนินการทางกฎหมายที่เกี่ยวข้องกับสิ่งแวดล้อม
หรือกฎระเบียบด้านสิ่งแวดล้อมใดๆ

การจัดหาวัตถุดิบ – มันสำปะหลัง

ปี 2559 บริษัทย่อยครอบครองที่ดินทั้งหมดประมาณ 6,320 ไร่ อยู่ที่จังหวัดนครราชสีมา
และจังหวัดชัยภูมิ
บริษัทได้เตรียมใช้เป็นพื้นที่ก่อสร้างโรงงานผลิตเอทานอลและส่วนประกอบอื่นประมาณ 1,500 ไร่
ที่ดินส่วนที่เหลือประมาณ 4,800 ไร่นั้น
ส่วนหนึ่งใช้ในการปลูกมันสำปะหลังซึ่งเป็นวัตถุดิบของโรงงานผลิตเอทานอล ในปี
2558/เก็บผลผลิตปี 2559
ได้ใช้พื้นที่ของบริษัทปลูกมันสำปะหลังตามโครงการร่วมปลูกกับเกษตรกรในพื้นที่จำนวน 2,000
กว่าไร่
โดยให้เกษตรกรใช้พื้นที่ของบริษัทเพื่อให้มีการเพาะปลูกอย่างมีประสิทธิภาพและเป็นการสร้างความร่วมมือและผูกสัมพันธ์ระหว่างเกษตรกรกับบริษัท
โดยมีการแบ่งผลผลิตให้แก่บริษัทตามข้อตกลงที่มีร่วมกัน
แหล่งวัตถุดิบของบริษัทนอกจากการรับซื้อวัตถุดิบจากเกษตรกรทั่วไปแล้ว ยังมีแหล่งวัตถุดิบแหล่งอื่นๆ
เช่น ผู้ประกอบการลานมัน ผู้ส่งออกมันเส้น และองค์การคลังสินค้า เป็นต้น

3. ปัจจัยความเสี่ยง

บริษัทตระหนักและให้ความสำคัญต่อการบริหารความเสี่ยงทางธุรกิจเพื่อการบริหารจัดการให้บริษัทเติบโตอย่างยั่งยืน
ในปี 2559 บริษัทได้พิจารณาความเสี่ยงที่มีนัยสำคัญที่อาจทำให้มีผลต่อการดำเนินธุรกิจของบริษัท
และต่อการลงทุนของผู้ถือหุ้นดังนี้

โครงการโรงไฟฟ้าเอสเอสยูที

1) ความเสี่ยงจากการก่อสร้างโรงไฟฟ้าล่าช้า และเมื่อโรงงานไฟฟ้าแล้วเสร็จ

ในปี 2559 โรงไฟฟ้าเอสเอสยูทีอยู่ระหว่างการก่อสร้าง
และมีกำหนดเริ่มดำเนินการเชิงพาณิชย์ตั้งแต่เดือนเมษายน 2559
แต่สามารถเริ่มดำเนินการเชิงพาณิชย์ได้ในเดือนธันวาคม 2559
สาเหตุหลักของความล่าช้ามาจากเหตุสุดวิสัยที่นอกเหนือการควบคุมของบริษัทคือการวางท่อก๊าซที่บริษัทไม่สามารถเข้าดำเนินการได้ระยะเวลาหนึ่งเนื่องจากต้องรอให้กรมทางหลวงดำเนินงานสร้างถนนให้แล้วเสร็จรวมถึงการดำเนินงานด้านสาธารณูปโภคอื่นๆ
ด้วย

หลังจากที่โรงไฟฟ้าแล้วเสร็จจะต้องมีการบำรุงรักษาเครื่องจักรเพื่อไม่ให้เกิดความเสี่ยงต่อปัญหาในการเดินเครื่องจักรประจำวัน
เอสเอสยูทีได้ทำสัญญาการซ่อมแซมและบำรุงรักษาระยะยาวกับบริษัทซีเมนส์ จำกัด
ซึ่งมีความเชี่ยวชาญ
มีประสบการณ์ในการเดินเครื่องและบำรุงรักษาไฟฟ้าพลังงานความร้อนร่วมซึ่งจะดูแลตรวจสอบการใช้งานของอุปกรณ์ต่างๆตามระยะเวลา
และมีแผนการอบรมพนักงานความรู้ให้แก่พนักงาน

อนึ่ง ในการก่อสร้างโรงไฟฟ้านั้น เอสเอสยูทีได้คัดเลือกผู้รับเหมาก่อสร้างที่มีประสบการณ์ และมีชื่อ
เสียงในวงการก่อสร้าง ทั้งในส่วนของโรงไฟฟ้าและท่อสายส่งก๊าซ คือ กลุ่มบริษัทกิจการร่วมค้า
บริษัท มิตซูบิชิ คอร์ปอเรชั่น บริษัท โตโย-ไทย คอร์ปอเรชั่น จำกัด (มหาชน) และบริษัท โกลโบล
นิว เอ็นเนอร์ยี่ จำกัด
ซึ่งเป็นผู้มีประสบการณ์และความเชี่ยวชาญในการก่อสร้างโรงไฟฟ้าประเภทต่างๆ ทั่วโลก
เป็นผู้ก่อสร้างโรงไฟฟ้าภายใต้สัญญาวิศวกรรม จัดหาและก่อสร้างโรงไฟฟ้า (EPC Contract)
และ บริษัท อิตาเลียนไทย ดีเวล๊อปเมนต์ จำกัด (มหาชน)
เป็นผู้รับเหมาก่อสร้างท่อส่งก๊าซธรรมชาติ บริษัทได้มีการทำประกันทุกประเภท (Construction
“All Risks”) ซึ่งคุ้มครองความเสียหายต่อทรัพย์สิน
เครื่องจักรอุปกรณ์รวมถึงความเสียหายเนื่องจากโครงการล่าช้า

2)
ความเสี่ยงที่เกี่ยวข้องกับความต้องการไฟฟ้าและไอน้ำของลูกค้าอุตสาหกรรมในนิคมอุตสาหกรรมบางปู

ไฟฟ้าส่วนที่เหลือจากการจำหน่ายให้กับ กฟผ. จำนวน 60 เมกะวัตต์ และไอน้ำ 60
ตันต่อชั่วโมงนั้น เอสเอสยูทีมีแผนจะจำหน่ายให้ผู้ประกอบการในนิคมอุตสาหกรรมบางปู
แต่ภายหลังการทำสัญญาซื้อขายไฟฟ้าและไอน้ำแล้ว หากลูกค้ากลุ่มนี้เกิดประสบปัญหาเศรษฐกิจ
และ/หรือย้ายฐานการผลิต อาจเกิดความเสี่ยงต่อรายได้ และผลตอบแทนจากการลงทุนได้
ปัจจุบันในนิคมอุตสาหกรรมบางปูมีโรงไฟฟ้าที่เปิดดำเนินการแล้ว 1 แห่ง กำลังการผลิต 120
เมกะวัตต์
ดังนั้นอาจเกิดการแข่งขันในการขายไฟฟ้าและไอน้ำในช่วงเริ่มต้นของการดำเนินการของโรงไฟฟ้าเอสเอสยูทีจนกว่าโรงไฟฟ้าดังกล่าวจะหมดสัญญากับกฟผ.
ในปี 2563

ไฟฟ้าที่ขายให้แก่กลุ่มลูกค้ากลุ่มนี้คิดเป็นเพียงประมาณร้อยละ 25 ของกำลังการผลิตไฟฟ้าทั้งหมด
กลุ่มผู้ประกอบการเหล่านี้ยังดำเนินธุรกิจอยู่ในหลากหลายอุตสาหกรรม
และอยู่ในนิคมอุตสาหกรรมบางปูมาเป็นระยะเวลาหนึ่ง
ช่วยลดความเสี่ยงที่ผู้ประกอบการจะไม่ซื้อไฟฟ้าอันเนื่องจากเกิดจากภาวะปัญหาเศรษฐกิจ
และ/หรือย้ายฐานการผลิต
นอกจากนี้ทำเลที่ตั้งของโครงการโรงไฟฟ้ายังอยู่ในนิคมอุตสาหกรรมบางปู
ใกล้กับผู้ประกอบการอุตสาหกรรมต่างๆ
ตลอดจนการให้ส่วนลดค่าไฟฟ้าต่อหน่วยแก่ผู้ประกอบการจากอัตราซื้อขายไฟฟ้าตามประกาศของ
กฟน. สามารถช่วยลดความเสี่ยงนี้ได้
หากมีการสูญเสียผู้ประกอบการไปบริษัทคาดว่าจะสามารถหาผู้ประกอบการรายใหม่ทดแทนได้
เนื่องจากในอดีตที่ผ่านมาพบว่าอัตราการเจริญเติบโตของความต้องการไฟฟ้าลูกค้าอุตสาหกรรมนั้นเพิ่มขึ้นต่อเนื่อง
ส่วนโรงไฟฟ้าเดิมที่มีอยู่แล้วนั้นเป็นโรงไฟฟ้าที่ดำเนินการผลิตไฟฟ้ามาแล้วกว่า 17 ปี
ดังนั้นความมีประสิทธิภาพและเสถียรภาพในการผลิตกระแสไฟฟ้าและไอน้ำอาจจะลดลงและเสื่อมสภาพตามกาลเวลา
และอาจจะต้องมีต้นทุนในการปรับปรุงซ่อมบำรุงเครื่องจักรเพื่อดำเนินการต่อหลังจากหมดสัญญา
ดังนั้นหากเทียบกันแล้วโรงไฟฟ้าของเอสเอสยูทีซึ่งเพิ่งเริ่มดำเนินการจะมีความมั่นคงและเสถียรภาพในการผลิตไฟฟ้าและมีคุณภาพและแรงดันในการผลิตไอน้ำมากกว่าโรงไฟฟ้าที่ดำเนินการมานาน

3) ความเสี่ยงจากการที่ต้นทุนโครงการสูงกว่าที่ประมาณไว้

เนื่องจากการทำรายการลงทุนก่อสร้างโรงไฟฟ้าเป็นการลงทุนขนาดใหญ่
มูลค่าการลงทุนรวมประมาณ 11,700 ล้านบาท เงินทุนมาจากการกู้ยืมระยะยาวประมาณ 8,759
ล้านบาท หากดำเนินโครงการไปแล้ว ปรากฏว่ามีต้นทุนสูงกว่าที่ประมาณไว้
ซึ่งจะส่งผลกระทบต่อผลการดำเนินงานและสภาพคล่องของเอสเอสยูทีและผลตอบแทนที่บริษัทจะได้รับ
แม้ว่าจะประกอบไปด้วยผู้ถือหุ้นที่มีความรู้ ความชำนาญ และประสบการณ์
ในด้านการก่อสร้างและบริหารจัดการโรงไฟฟ้า ทั้งในด้านกำลังการผลิต ยอดขายพลังงานไฟฟ้า
ยอดขายโดยรวม อีกทั้งโรงไฟฟ้านี้ดำเนินการโดยผู้รับเหมาก่อสร้างที่มีประสบการณ์
และมีชื่อเสียงในวงการก่อสร้าง ทั้งในส่วนของโรงไฟฟ้าและท่อส่งก๊าซ
นอกจากนี้ได้มีการประมาณการค่าใช้จ่ายสำรองเผื่อเหตุฉุกเฉินประมาณร้อยละ 5 ของมูลค่าสัญญา
EPC คิดเป็นมูลค่าประมาณ 400 ล้านบาท และ Cost overrun ประมาณ 141 ล้านบาทไว้แล้ว
บริษัทคาดว่าจะสามารถรองรับความเสี่ยงในด้านนี้ได้

4) ความเสี่ยงจากความผันผวนของอัตราแลกเปลี่ยน

เอสเอสยูทีมีค่าใช้จ่ายในการดำเนินงาน เช่น
ชำระค่าก่อสร้างและซื้อเครื่องจักรเป็นเงินตราต่างประเทศซึ่งมีความผันผวนของอัตราแลกเปลี่ยนของค่าสกุลเงินบาทเทียบกับสกุลเงินดอลลาร์สหรัฐอเมริกา
และเงินบาทกับเงิน สวีดิชโครน (SEK - Swedish Krona)
บริษัทได้มีการบริหารความเสี่ยงโดยเข้าทำธุรกรรมสัญญาซื้อขายเงินตราต่างประเทศล่วงหน้า
(Forward Contract) ในส่วนที่เป็นสกุลเงิน SEK ทั้งหมดไว้เรียบร้อยแล้ว ในปี 2559
บริษัทได้มีการชำระค่าก่อสร้างและค่าเครื่องจักรเป็นเงินตราต่างประเทศเป็นส่วนใหญ่แล้ว

ภาระเงินกู้ส่วนที่เป็นสกุลเงินดอลลาร์สหรัฐ
ทำให้เอสเอสยูทีมีกำไรหรือขาดทุนจากอัตราแลกเปลี่ยนที่ยังไม่เกิดจริงโดยไม่คำนึงถึงการทำ
Forward Contract หรือการทำ Hedging ใดๆ

5) ความเสี่ยงจากการเปลี่ยนแปลงของอัตราดอกเบี้ย

เนื่องจากโครงการมีเงินกู้ระยะยาวกับสถาบันการเงินประมาณ 8,759 ล้านบาท
ทำให้มีภาระดอกเบี้ยจ่ายค่อนข้างสูง
ดังนั้นการเปลี่ยนแปลงของดอกเบี้ยหากเพิ่มขึ้นจะส่งผลต่อต้นทุนทางการเงิน
เอสเอสยูทีได้ดูแลการจัดทำ Interest rate swap
จากอัตราดอกเบี้ยลอยตัวเป็นอัตราดอกเบี้ยคงที่หากมีการเพิ่มขึ้นของดอกเบี้ยหรือในทางกลับกันหากดอกเบี้ยลดลงก็สามารถปรับเปลี่ยนเป็นอัตราดอกเบี้ยลอยตัวได้เพื่อลดความเสี่ยงจากอัตราดอกเบี้ยเสมอมา

6) ความเสี่ยงจากการเป็นผู้ถือหุ้นส่วนน้อยในเอสเอสยูที

บริษัทได้ชำระค่าหุ้นเอสเอสยูทีส่วนแรกในสัดส่วนร้อยละ 25 ของทุนจดทะเบียนที่ชำระแล้วเมื่อวันที่
30 ธันวาคม 2557 และส่วนที่ 2 อีกร้อยละ 15 มีกำหนดชำระภายในวันที่ 30 เมษายน 2560
ทั้งนี้ บริษัทมีสิทธิที่จะยกเลิกการซื้อหุ้นสัดส่วนที่เหลือ โดยบริษัทไม่ต้องรับผิดชอบค่าเสียหายใดๆ
แต่ถ้าบริษัทไม่ซื้อหุ้นสามัญในส่วนที่ 2
และต่อมาหากการนิคมอุตสาหกรรมแห่งประเทศไทยใช้สิทธิเข้าซื้อหุ้นของเอสเอสยูทีในสัดส่วนร้อยละ
10
ของทุนจดทะเบียนตามเงื่อนไขในสัญญาเช่าที่ดินจะทำให้บริษัทถือหุ้นในเอสเอสยูทีเหลือประมาณร้อยละ
22.50 ซึ่งน้อยกว่าร้อยละ 25
ซึ่งอาจมีความเสี่ยงจากการไม่สามารถรวบรวมคะแนนเสียงได้เกินร้อยละ 25
เพื่อคัดค้านและ/หรือถ่วงดุลการทำรายการต่างๆ
ที่เป็นสาระสำคัญของเอสเอสยูทีจากที่ประชุมผู้ถือหุ้นได้

โครงการผลิตเอทานอล

ตามที่บริษัทชะลอโครงการผลิตเอทานอลออกไปเพื่อรอดูความเหมาะสมของการลงทุนและนโยบายปฏิรูปพลังงานของรัฐบาลนั้น
บริษัทได้ขอขยายเวลานำเข้าเครื่องจักรและกำหนดเปิดดำเนินการจากคณะกรรมการส่งเสริมการลงทุน
(BOI) ซึ่งสามารถขอขยายเวลาไปได้คราวละ 1 ปี
โดยขยายเวลาเปิดดำเนินการออกไปจนถึงวันที่ 16 กันยายน 2560

เนื่องจากบริษัทยังไม่มีการลงนามในสัญญากู้เงินใดๆ กับสถาบันการเงิน
สัญญาที่บริษัทได้ทำกับบริษัทผู้รับเหมาเพื่อก่อสร้างโรงงานและจัดหาอุปกรณ์ก่อสร้าง (EPC
Contract) จึงยังไม่มีผลบังคับตามข้อตกลงที่มีร่วมกัน
ฉะนั้นความเสี่ยงจากการชะลอโครงการเอทานอลจึงไม่มี

ความเสี่ยงจากการดำเนินงานโครงการเอทานอลที่มีในปัจจุบันมาจาก

1) นโยบายส่งเสริมเอทานอลจากภาครัฐ

การผลิตเอทานอลได้มีปริมาณเพิ่มขึ้นตั้งแต่ปี 2555-2559 จาก 1.80 ล้านลิตรต่อวันในปี 2555
เป็น 2.9, 3.1, 3.2, 3.4, และ 3.6 ล้านลิตรต่อวัน ในปี 2556, 2557, 2558 และ 2559
ตามลำดับ
เนื่องจากมีความต้องการในประเทศเพิ่มมากขึ้นจากการที่ภาครัฐได้ยกเลิกการจำหน่ายน้ำมันเบนซิน
91 ตั้งแต่ต้นปี 2556เป็นต้นมา ประกอบกับบริษัทผลิตรถยนต์ได้ผลิตรถยนต์รุ่นใหม่ๆ
ที่สามารถเติมน้ำมันแก๊สโซฮอล์ได้มากขึ้นโดยเฉพาะ E85 และ E20
จากภาวะราคาน้ำมันดิบในตลาดโลกที่ได้ลดลงตั้งแต่กลางปี 2557 จากราคาที่เคยสูงสุด 110
เหรียญสหรัฐอเมริกาต่อบาร์เรล เป็น 50 เหรียญสหรัฐอเมริกาต่อบาเรลในเดือนธันวาคม 2559
ราคาน้ำมันในประเทศจึงลดลงอย่างต่อเนื่อง ราคาน้ำมันเบนซิน ณ
โรงกลั่นปรับตัวต่ำกว่าราคาของต้นทุนการผลิตเอทานอลประมาณร้อยละ 40
ภาครัฐจึงต้องใช้เงินจากกองทุนน้ำมันมาอุดหนุนให้กับแก๊สโซฮอล์โดยเฉพาะ E20 และ E85
ดังนั้นกำไรของผู้ผลิตเอทานอลจึงขึ้นอยู่กับนโยบายของภาครัฐเป็นสำคัญ
ซึ่งมีความเสี่ยงต่อการเปลี่ยนแปลงนโยบายส่งเสริมการผลิตแก๊สโซฮอล์

ในด้านกำลังการผลิตของโรงงานผลิตเอทานอลทั้งหมด 21 โรงงานนั้น
ยังไม่เต็มประสิทธิภาพการผลิต ความต้องการใช้เอทานอลเป็นร้อยละ 80 ของกำลังการผลิตรวม
และเนื่องจากเอทานอลที่ผลิตและจำหน่ายในประเทศถูกจัดเป็นเชื้อเพลิงทำให้มีข้อจำกัดของการจำหน่าย
คือ จะต้องจำหน่ายให้แก่ผู้ค้าตามมาตรา 7 แห่งพระราชบัญญัติการค้าเชื้อเพลิงเท่านั้น
ไม่สามารถจำหน่ายให้แก่ลูกค้าในอุตสาหกรรมอื่นได้
ขณะนี้ยังไม่มีพระราชบัญญัติเอทานอลเพื่อใช้เป็นเชื้อเพลิงเป็นการเฉพาะ หากมีการแก้ไขกฎ
ระเบียบ ข้อบังคับ และกฎหมายต่างๆ เพื่อรองรับการค้าเอทานอลอย่างเสรีในอนาคต เช่น
การกำหนดข้อยกเว้นในพ.ร.บ.สุรา ให้ไม่มีผลบังคับใช้ในการผลิตเอทานอลเพื่อเป็นเชื้อเพลิง
รวมถึงการปรับปรุงพ.ร.บ.ภาษีสรรพสามิตเพื่อสนับสนุนการส่งออกเอทานอลจะเป็นผลดีแก่ผู้ผลิตเอทานอล

2) ต้นทุนพืชพลังงาน

ต้นทุนพืชพลังงานที่ใช้เป็นวัตถุดิบ เช่น มันสำปะหลัง
หากต้นทุนต่อกิโลกรัมเพิ่มขึ้นจะมีผลต่อต้นทุนการผลิตเอทานอลที่สูงขึ้น การปลูกมันสำปะหลังในขณะนี้
พื้นที่ปลูกมันสำปะหลังใช้เต็มศักยภาพแล้วประมาณ 8.5 ล้านไร่
ผู้ประกอบการเอทานอลต้องหาแนวทางลดต้นทุนการผลิตให้สามารถแข่งขันกับราคาน้ำมันที่คาดว่าจะทรงตัวในระดับต่ำต่อไป
โดยการส่งเสริมให้มีการเพิ่มประสิทธิภาพการผลิตจากปัจจุบันได้ประมาณ 3.5 ตัน/ไร่
ควรจะต้องพัฒนาให้เพิ่มไปอีก 2 เท่าตัวเป็นประมาณ 7 ตัน/ไร่

สำหรับมันสำปะหลังเส้นที่ใช้เป็นวัตถุดิบการผลิตเอทานอลของบริษัทนั้น
นอกจากจำหน่ายในประเทศแล้วยังเป็นที่ต้องการของต่างประเทศ เช่น จีน และ ญี่ปุ่น
สามารถส่งออกได้โดยไม่มีข้อจำกัด อาจส่งผลให้ราคามันสำปะหลังสูงขึ้น แต่ในปี 2559
ราคามันสำปะหลังได้ลดต่ำลงจากการที่เกษตรกรมีการผลิตเพิ่มขึ้น
มีการนำเข้ามันสำปะหลังจากประเทศเพื่อนบ้านที่มีราคาถูกกว่าเข้ามาในประเทศ และ
ประเทศจีนได้ลดการนำเข้า ภาวะการณ์ดังกล่าวเป็นระยะสั้นๆ คือผลผลิตบางปีราคาสูง
แต่ปีต่อมาราคาลดลงอย่างมากเป็นต้น
ซึ่งเป็นความเสี่ยงในด้านความไม่แน่นอนของราคามันสำปะหลัง

ขณะนี้ สนพ.
กำลังศึกษาต้นทุนเอทานอลใหม่เพื่อหาสูตรอ้างอิงเอทานอลใหม่ซึ่งจะสะท้อนต้นทุนการผลิตเอทานอลมากขึ้น
เนื่องจากราคาเอทานอลสูงกว่าราคาน้ำมันเบนซินเกือบ 1 เท่าตัว
ประกอบกับความผันผวนของราคาสินค้าเกษตรที่ใช้เป็นวัตถุดิบในการผลิตด้วย ในปี 2557-2558
วัตถุดิบมันสำปะหลังมีราคาแพง กิโลกรัมละ 2.50 บาท แต่ในปี 2559 กลับมีราคาตกต่ำ
กิโลกรัมละ 1.80 บาท

4. ทรัพย์สินที่ใช้ในการประกอบธุรกิจ

1.  ทรัพย์สินถาวรหลักที่ใช้ในการประกอบธุรกิจของบริษัทและบริษัทย่อย ณ วันที่ 31 ธันวาคม
    2559

ที่ดิน อาคาร และอุปกรณ์ แสดงในราคาทุนหักค่าเสื่อมราคาสะสม และค่าเผื่อการด้อยค่า

บริษัทไม่คิดค่าเสื่อมราคาสำหรับที่ดิน และ เงินล่วงหน้าค่าสินทรัพย์

ค่าเสื่อมราคาคำนวณโดยวิธีเส้นตรงตามอายุการใช้งานโดยประมาณของสินทรัพย์แต่ละรายการดังนี้

- ส่วนปรับปรุงที่ดิน 10 ปี

- อาคารที่พักพนักงาน เครื่องจักรและอุปกรณ์ 5 - 10 ปี

- ค่าปรับปรุงอาคาร เครื่องตกแต่ง และเครื่องใช้สำนักงาน ยานพาหนะ 5 ปี

รายการทรัพย์สินถาวรหลักของบริษัทและบริษัทย่อย ณ วันที่ 31 ธันวาคม 2559

+-------------------------------------------------+--------------------+
| รายการ                                          | มูลค่าตามบัญชี (บาท)   |
+-------------------------------------------------+--------------------+
| 1. ที่ดิน และส่วนปรับปรุงที่ดิน หักค่าเผื่อการด้อยค่า          | 492,739,738        |
+-------------------------------------------------+--------------------+
| 2. เครื่องจักรและอุปกรณ์ เครื่องตกแต่งและเครื่องใช้สำนักงาน | 279,423            |
| ยานพาหนะ                                        |                    |
+-------------------------------------------------+--------------------+
| 3. บ่อน้ำเพื่อการเกษตร                              | 56,812             |
+-------------------------------------------------+--------------------+
| 4. อาคารที่พักพนักงาน                               | 32,202             |
+-------------------------------------------------+--------------------+
|   รวม                                           | 493,108,175        |
+-------------------------------------------------+--------------------+

บริษัทได้ทำสัญญาเช่าที่ดินเพื่อก่อสร้างโรงงานผลิตเอทานอลกับบริษัทย่อย คือ บริษัท
เจริญพรพลังงาน จำกัด เนื้อที่ 1,499-1-54 ไร่ ที่ตำบลตะคุ อำเภอปักธงชัย จังหวัดนครราชสีมา
อายุสัญญา 10 ปี เริ่มตั้งแต่วันที่ 1 ตุลาคม 2551 - 30 กันยายน 2561 อัตราค่าเช่า 500
บาทต่อไร่ต่อปี ชำระค่าเช่าปีละ 1 ครั้ง ภายในวันที่ 30 กันยายน ของทุกปี ณ วันที่ 31 ธันวาคม
2559 อายุสัญญาเช่าคงเหลือ 1 ปี 9 เดือน

บริษัทย่อย - บริษัท บุญเอนก จำกัด ได้ทำสัญญาเช่าที่ดินกับบริษัทย่อยทางอ้อม - บริษัท
เจริญพรพลังงาน จำกัด เพื่อใช้ทำการปลูกพืชเกษตร เนื้อที่ 221-0-00 ไร่ ที่อำเภอซับใหญ่
จังหวัดชัยภูมิ ระยะเวลาการเช่า 1 ปี เริ่มตั้งแต่ วันที่ 1 ตุลาคม 2558 - 30 กันยายน 2559
อัตราค่าเช่า 500 บาทต่อไร่ต่อปี

บริษัทย่อยทางอ้อม - บริษัท เจริญพรพลังงาน จำกัด ได้ทำสัญญาเช่าที่ดินกับบริษัทย่อย - บริษัท
บุญเอนก จำกัด เพื่อใช้ทำการปลูกพืชเกษตร เนื้อที่ 2,037-2-00 ไร่ ที่อำเภอซับใหญ่
จังหวัดชัยภูมิ ระยะเวลาการเช่า 1 ปี เริ่มตั้งแต่ วันที่ 1 ตุลาคม 2558 - 30 กันยายน 2559
อัตราค่าเช่า 500 บาทต่อไร่ต่อปี ต่อมาเมื่อวันที่ 1 ตุลาคม 2559 ได้ต่อสัญญาเช่าที่ดินกับบริษัท
บุญเอนก จำกัด ระยะเวลา 1 ปี เพื่อทำการเกษตร เนื้อที่ 2,037-2-00 ไร่ ที่อำเภอซับใหญ่
จังหวัดชัยภูมิ เริ่มตั้งแต่ วันที่ 1 ตุลาคม 2559 - 30 กันยายน 2560 อัตราค่าเช่า 500
บาทต่อไร่ต่อปี

ทรัพย์สินที่ใช้ในการประกอบธุรกิจของกลุ่มบริษัทนั้นมิได้นำไปเป็นหลักประกันใดๆ
ที่จะให้เกิดภาระผูกพัน

รายละเอียดของกรรมสิทธิ์ในที่ดินของบริษัทย่อย และบริษัทย่อยทางอ้อม ณ วันที่ 31 ธันวาคม 2559

+----+------------+---------+-----+----+-----------+---------+-----+
| ลำ | ที่ตั้ง        | ผู้ถือครอง | จำ  | พ  | วัตถุประสงค์ | มูลค     | ภา  |
| ดับ |            |         | นวน | ื้นที่ |           | ่าตามบัญชี | ระผ |
|    |            |         |     | (ไ |           | (บาท)   | ูกพัน |
|    |            |         |     | ร่) |           |         |     |
+----+------------+---------+-----+----+-----------+---------+-----+
|    |            |         | (แป |    |           |         |     |
|    |            |         | ลง) |    |           |         |     |
+----+------------+---------+-----+----+-----------+---------+-----+
| 1  | ต.ห        | บจก.    | 28  | 2  | ให้บจก     | 53,     | ไม่มี |
|    | นองบัวสะอาด | บุญเอนก  |     | ,3 | .เจริญพรพล | 642,331 |     |
|    | อ.บัวใหญ่    |         |     | 04 | ังงานเช่าเพ |         |     |
|    |            |         |     |    | ื่อการเกษตร |         |     |
|    | จ.         |         |     |    |           |         |     |
|    | นครราชสีมา  |         |     |    |           |         |     |
+----+------------+---------+-----+----+-----------+---------+-----+
| 2  | ต.ตะคุ      | บจก.    | 56  | 8  | เพ        | 50,     | ไม่มี |
|    | อ.ปักธงชัย   | บุญเอนก  |     | 88 | ื่อการเกษตร | 341,753 |     |
|    | จ          |         |     |    |           |         |     |
|    | .นครราชสีมา |         |     |    |           |         |     |
+----+------------+---------+-----+----+-----------+---------+-----+
| 3  | ต.ท่ากูบ     | บจก.    | 4   | 89 | เพ        | 1,      |     |
|    | อ.ซับใหญ่    | บุญเอนก  |     |    | ื่อการเกษตร | 273,310 |     |
|    |            |         |     |    |           |         |     |
|    | จ.ชัยภูมิ     |         |     |    |           |         |     |
+----+------------+---------+-----+----+-----------+---------+-----+
|    |            |         |     |    |           |         | ไม่มี |
+----+------------+---------+-----+----+-----------+---------+-----+
|    |            |         |     |    |           |         |     |
+----+------------+---------+-----+----+-----------+---------+-----+
| ร  |            |         | 88  | 3  |           | 105,    |     |
| วม |            |         |     | ,2 |           | 257,394 |     |
|    |            |         |     | 81 |           |         |     |
+----+------------+---------+-----+----+-----------+---------+-----+
| 4  | ต.หนองบัว   | บจก.    |     | 1  | เพ        | 3,      | ไม่มี |
|    | อ.คง       | เจริญพ   |     | 48 | ื่อการเกษตร | 490,847 |     |
|    |            | รพลังงาน |     |    |           |         |     |
+----+------------+---------+-----+----+-----------+---------+-----+
|    | จ          |         | 2   |    |           |         |     |
|    | .นครราชสีมา |         |     |    |           |         |     |
+----+------------+---------+-----+----+-----------+---------+-----+
|    |            |         |     |    |           |         |     |
+----+------------+---------+-----+----+-----------+---------+-----+
| 5  | ต.ตะคุ      | บจก.    | 112 | 1  | ให้บมจ.    | 356,    | ไม่มี |
|    | อ.ปักธงชัย   | เจริญพ   |     | ,5 | อีเทอเนิล   | 975,255 |     |
|    |            | รพลังงาน |     | 32 |           |         |     |
|    | จ          |         |     |    | เอนเนอยี   |         |     |
|    | .นครราชสีมา |         |     |    |           |         |     |
+----+------------+---------+-----+----+-----------+---------+-----+
|    |            |         |     |    | เช่า       |         |     |
|    |            |         |     |    | ทำโรงงานผ |         |     |
|    |            |         |     |    | ลิตเอทานอล |         |     |
+----+------------+---------+-----+----+-----------+---------+-----+
|    |            |         |     |    |           |         |     |
+----+------------+---------+-----+----+-----------+---------+-----+
| 6  | ต.ท่ากูบ,    | บจก.    |     |    | เพ        | 27,     | ไม่มี |
|    | ต.ตะโกทอง  | เจริญพ   |     |    | ื่อการเกษตร | 001,858 |     |
|    | อ.ซับใหญ่    | รพลังงาน |     |    |           |         |     |
+----+------------+---------+-----+----+-----------+---------+-----+
|    | จ.ชัยภูมิ /   |         | 59  | 1  |           |         |     |
|    |            |         |     | ,3 |           |         |     |
|    |            |         |     | 60 |           |         |     |
+----+------------+---------+-----+----+-----------+---------+-----+
|    | ต.หนองโดน  |         |     |    |           |         |     |
+----+------------+---------+-----+----+-----------+---------+-----+
|    | อ.จตุรัส     |         |     |    |           |         |     |
|    | จ.ชัยภูมิ     |         |     |    |           |         |     |
+----+------------+---------+-----+----+-----------+---------+-----+
| ร  |            |         | 173 | 3  |           | 387,    |     |
| วม |            |         |     | ,0 |           | 467,960 |     |
|    |            |         |     | 40 |           |         |     |
+----+------------+---------+-----+----+-----------+---------+-----+
| ร  |            |         | 261 | 6  |           | 492,    |     |
| วม |            |         |     | ,3 |           | 725,354 |     |
| ทั้ง |            |         |     | 21 |           |         |     |
| สิ้น |            |         |     |    |           |         |     |
+----+------------+---------+-----+----+-----------+---------+-----+

สรุปที่ดินทั้งหมดสามารถแยกเป็นแต่ละจังหวัด และแต่ละบริษัท ได้ดังนี้

แปลง พื้นที่ไร่ มูลค่า

-   ที่ดินของบริษัทใน จังหวัดนครราชสีมา 198 4,872 464,450,186

ที่ดินของบริษัทใน จังหวัดชัยภูมิ 63 1,449 28,275,168

รวม 261 6,321 492,725,354

-   ที่ดินของ บจก. บุญเอนก 88 3,281 105,257,394

ที่ดินของ บจก. เจริญพรพลังงาน 173 3,040 387,467,960

รวม 261 6,321 492,725,354

4.2 ทรัพย์สินไม่มีตัวตน บริษัทได้รับการส่งเสริมการลงทุนจากคณะกรรมการส่งเสริมการลงทุน
ตามบัตรส่งเสริมการลงทุน เลขที่ 1973(1)/2553

5. ข้อพิพาททางกฎหมาย

-ไม่มี-

6. ข้อมูลทั่วไปและข้อมูลสำคัญอื่น

1.  ข้อมูลทั่วไป

ชื่อบริษัท บริษัท อีเทอเนิล เอนเนอยี จำกัด (มหาชน)

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

  ประเภทธุรกิจ ธุรกิจพลังงาน (ผลิตเอทานอลเพื่อใช้เป็นเชื้อเพลิง)

  เลขทะเบียนบริษัท 0107536000790 (เดิมเลขที่ บมจ. 153)

  โทรศัพท์ (02) 554-8000

  โทรสาร (02) 554-8001

  เว็บไซต์ www.eternalenergy.co.th

จำนวนหุ้นสามัญที่จำหน่ายได้แล้ว 2,780 ล้านหุ้น

ราคาพาร์ 1 บาท

  ทุนจดทะเบียนชำระแล้ว 2,780 ล้านบาท

บริษัทย่อย บริษัท บุญเอนก จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจเกษตรกรรม และธุรกิจให้เช่าอสังหาริมทรัพย์

(ปลูกมันสำปะหลังและพืชพลังงานอื่น)

  โทรศัพท์ (02) 554-8000

โทรสาร (02) 554-8001

  เว็บไซต์ www.eternalenergy.co.th

  ทุนจดทะเบียน 540 ล้านบาท ชำระเต็มมูลค่าแล้ว

  เป็นหุ้นสามัญ 5.40 ล้านหุ้น หุ้นละ 100 บาท

  บริษัท อีเทอเนิล เอนเนอยี จำกัด (มหาชน) ถือหุ้น 100%

บริษัทย่อย อีเทอเนิล เอนเนอยี แอนด์ อีเลคทริซิตี จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

  ประเภทธุรกิจ ธุรกิจผลิตและจำหน่ายไฟฟ้า (จากการผลิตเอทานอล)

โทรศัพท์ (02) 554-8000

โทรสาร (02) 554-8001

  เว็บไซต์ www.eternalenergy.co.th

ทุนจดทะเบียน 15 ล้านบาท ชำระแล้ว 3.75 ล้านบาท

  เป็นหุ้นสามัญ 1.50 ล้านหุ้น หุ้นละ 10 บาท

  บริษัท อีเทอเนิล เอนเนอยี จำกัด (มหาชน) ถือหุ้น 100%

บริษัทย่อยทางอ้อม บริษัท เจริญพรพลังงาน จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจเกษตรกรรม และธุรกิจให้เช่าอสังหาริมทรัพย์

(ปลูกมันสำปะหลังและพืชพลังงานอื่น)

  โทรศัพท์ (02) 554-8000

  โทรสาร (02) 554-8001

  เว็บไซต์ www.eternalenergy.co.th

ทุนจดทะเบียน 380 ล้านบาท ชำระเต็มมูลค่าแล้ว

เป็นหุ้นสามัญ 38 ล้านหุ้น หุ้นละ10 บาท

บริษัท บุญเอนก จำกัด ถือหุ้น 100%

บริษัทร่วม บริษัท เอสเอสยูที จำกัด

  ที่ตั้ง 888 ชั้น 9 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจผลิตไฟฟ้าและไอน้ำ

โทรศัพท์ (02) 554-9222

  โทรสาร (02) 554-9111

  เว็บไซต์ www.ssut.co.th

ทุนจดทะเบียน 2,919 ล้านบาท ชำระเต็มมูลค่า

เป็นหุ้นสามัญ 29.19 ล้านหุ้น หุ้นละ 100 บาท

บริษัท อีเทอเนิล เอนเนอยี จำกัด (มหาชน) ถือหุ้น 25%

ชื่อ ที่ตั้งสำนักงาน หมายเลขโทรศัพท์ หมายเลขโทรสารของบุคคลอ้างอิงอื่นๆ

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

93 ถนนรัชดาภิเษก แขวงดินแดง เขตดินแดง

กรุงเทพมหานคร 10400

โทรศัพท์ (02) 009-9000 , (02) 009-9999

โทรสาร (02) 009-9991

ผู้สอบบัญชี นายเจษฎา หังสพฤกษ์

ผู้สอบบัญชีรับอนุญาต ทะเบียนเลขที่ 3759

  บริษัท กรินทร์ ออดิท จำกัด

  138 อาคารบุญมิตร ชั้น 6 ห้องบี 1 ถนนสีลม

  แขวงสุริยวงศ์ เขตบางรัก กรุงเทพมหานคร 10500

  โทรศัพท์ (02) 634-2484 , 634-2482

  โทรสาร (02) 634-2668

6.2 ข้อมูลสำคัญอื่น -ไม่มี-